CELEX: 22013D0485
Language: el
Date: 2013-07-30 00:00:00
Title: 2013/485/ΕΕ: Απόφαση αριθ. 3/2013 της Επιτροπής των Πρέσβεων ΑΚΕ-ΕΕ, της 30ής Ιουλίου 2013 , για τον διορισμό των μελών του διοικητικού συμβουλίου του Κέντρου Ανάπτυξης Επιχειρήσεων (ΚΑΕ)

5.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 263/18
            
         ΑΠΌΦΑΣΗ αριθ. 3/2013 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 30ής Ιουλίου 2013
   για τον διορισμό των μελών του διοικητικού συμβουλίου του Κέντρου Ανάπτυξης Επιχειρήσεων (ΚΑΕ)
   (2013/485/ΕΕ)
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στην Ουαγκαντούγκου στις 22 Ιουνίου 2010 (3), και ιδίως το άρθρο 2 παράγραφος 6 του παραρτήματος III,
   Έχοντας υπόψη την απόφαση αριθ. 8/2005 της Επιτροπής των Πρέσβεων ΑΚΕ-ΕΚ, της 20ής Ιουλίου 2005, σχετικά με το καταστατικό και τον κανονισμό εσωτερικής λειτουργίας του Κέντρου Ανάπτυξης Επιχειρήσεων (ΚΑΕ) (4), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Στο άρθρο 9 του καταστατικού και του κανονισμού εσωτερικής λειτουργίας του Κέντρου Ανάπτυξης Επιχειρήσεων (ΚΑΕ), που θεσπίσθηκαν με την απόφαση αριθ. 8/2005 της Επιτροπής των Πρέσβεων ΑΚΕ-ΕΚ, ορίζεται ότι ανατίθεται στην Επιτροπή των Πρέσβεων να διορίσει τα μέλη του διοικητικού συμβουλίου για μέγιστη περίοδο 5 ετών.
            
         
               (2)
            
            
               Η θητεία των υπηρετούντων μελών του διοικητικού συμβουλίου του Κέντρου Ανάπτυξης Επιχειρήσεων, μετά την τροποποίησή της από την απόφαση αριθ. 1/2013 της Επιτροπής των Πρέσβεων ΑΚΕ-ΕΕ (5), λήγει στις 6 Σεπτεμβρίου 2013.
            
         
               (3)
            
            
               Θα πρέπει να διασφαλισθούν η σταθερότητα και η συνέχεια του ΚΑΕ, δεδομένου ότι η διαχείρισή του εξασφαλίζεται από προσωρινό διευθυντή,
            
         ΑΠΟΦΑΣΙΖΕΙ:
   Άρθρο 1
   Με την επιφύλαξη των μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων στο πλαίσιο των αρμοδιοτήτων της, η θητεία των τριών μελών του διοικητικού συμβουλίου του Κέντρου Ανάπτυξης Επιχειρήσεων που προέρχονται από την ΕΕ παρατείνεται για περίοδο έξι μηνών και διορίζονται τρία νέα μέλη ΑΚΕ για περίοδο πέντε ετών.
   Ως εκ τούτου, το διοικητικό συμβούλιο του Κέντρου Ανάπτυξης Επιχειρήσεων αποτελείται από τους:
   
               —
            
            
               κ. Adebayo AKINDEINDE
            
         
               —
            
            
               κ. Giovannangelo MONTECCHI PALAZZI
            
         
               —
            
            
               κ. Vera VENCLIKOVA,
            
         των οποίων η θητεία λήγει στις 6 Μαρτίου 2014, καθώς και από τους
   
               —
            
            
               κ. John Atkins ARUHURI
            
         
               —
            
            
               κ. Maria MACHAILO-ELLIS
            
         
               —
            
            
               κ. Félix MOUKO,
            
         των οποίων η θητεία λήγει στις 6 Σεπτεμβρίου 2018.
   Άρθρο 2
   Η παρούσα απόφαση τίθεται σε ισχύ στις 7 Σεπτεμβρίου 2013. Μπορεί να αναθεωρηθεί οποτεδήποτε αναλόγως της κατάστασης του Κέντρου.
   
      Βρυξέλλες, 30 Ιουλίου 2013.
      
         
            Για την Επιτροπή των Πρέσβεων ΑΚΕ-ΕΕ
         
         
            Ο Πρόεδρος
         
         S. O. OUTLULE
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των μελών της αφετέρου, η οποία υπεγράφη στην Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 66 της 8.3.2006, σ. 16.
   
      (5)  ΕΕ L 84 της 23.3.2013, σ. 28.